
Куче водач се сдобива със стопанин

Обучават 14 кучета водачи в училището на фондация „Очи на четири лапи". Едно от тях намери своя собственик в Плевен. На 12 юли 2010 Незрящият  плевенчанин Венцислав Викторов получи куче водач, съобщиха от пресцентъра на Община Плевен. С финансовото съдействие на местната администрация Венцислав има вече куче, което е преминало успешно обучение с помощта на Фондация " Очи на „Четири лапи". Животното се казва Жара, съпроводено е от инструктор, който остана в Плевен седмица, за да съдейства за адаптацията в тукашната обстановка.

Представянето на кучето и първата му среща с новия му собственик станаха от 11.30 часа пред сградата на Община Плевен. Кучето е от порода лабрадор. Тези кучета са най-подходящи за обучение и са доста добре социализирани. Първа среща на кучето се състоя и в клуба на хората с увреждания на ул. Гренадерска 30. Там симпатичната Жара намери много нови приятели. Венцислав сподели, че адаптацията между тях е била много лесна. Постепенно те ще изучават нови маршрути. Той сподели също, че вече хората проявяват разбиране към него и при пътуване в тролейбусите.
Българско училище за кучета водачи на слепи

към фондация “ОЧИ НА ЧЕТИРИ ЛАПИ”

гр. София 1360, Бул. Европа №138

тел/факс: 824 38 45; GSM : 0889 485 739

e-mail: e4p@abv.bg www.e4p-bg.com
Фондация “Очи на четири лапи” е неправителствена организация за обществена полза, регистрирана през 2001г. и има издаден лиценз от МТСП за предоставяне на социална услуга “рехабилитация и реинтеграция на хора със сетивни увреждания с помощта на служебни кучета”, което е и нейната мисия. Целите на организацията са: създаване на училище за кучета водачи на слепи – център за рехабилитация на слепи хора с помощта на кучета водачи; безвъзмездно предоставяне на дипломираните кучета водачи; подбор и обучение на слепите хора за работа и живот с куче водач.
300 000 социално слаби ще получат енергийни помощи през новия отоплителен сезон

Около 300 000 социално слаби граждани се очаква да получат енергийни помощи през новия есенно-зимен сезон. Общият финансов ресурс най-вероятно ще достигне 75 000 000 лева. Бе уточнено, че и през миналата зима също толкова социално слаби граждани са ползвали помощи за отопление в рамките на тази сума. Въпреки поскъпването на някои енергийни източници заделеният финансов ресурс ще бъде достатъчен, защото 80 на сто от кандидатстващите за помощи се отопляват с дърва и въглища. Почти всички останали ползват електрически ток, който ще поскъпне с 1.6 на сто, а съвсем малка част от хората се отопляват с парно. Средствата за парно директно ще бъдат превеждани на топлофикационните дружества. Наредбата за отпускане на енергийните помощи излезе в "Държавен вестник" и от 1 август регионалните дирекции за социално подпомагане започнаха да приемат молби от граждани. Размерът на помощта е както миналата година и е в размер на 276 лева.

Социално слаби с помощи от БЧК
Чрез Българския червен кръст около 260 000 социално слаби граждани получиха хранителни продукти за около 18 000 000 лева европари с добавени държавни средства. Продуктите се раздадоха в 26 областни града. Такива  храни получиха социално слаби и в плевенска област. Право на  помощи имат всички социално слаби, които към края на 2009 г. са получавали енергийни помощи. Храните, които се раздават са разпределени на три транша, и са от Интервенционните запаси на Европейския съюз. Раздаването ще продължи до 1 ноември 2010 г.

Социално слабите лица получиха по 6 кг. ориз, 1 кг. захар, 2 пакета спагети и брашно. Първият транш започна на 19 юли.

От 1 октомври 2010 отново разкриват врати обществени трапезарии. Те ще обслужват около 11000 социално слаби хора. Топлият обяд през първите три месеца , т.е. до 
Нова година ще бъде осигурен от фондация "Oтворено общество", а за следващите месеци до края на зимата парите ще бъдат осигурени от социалното министерство.

Хората със заболявания, за които на този етап от развитието си медицината не може да направи повече, няма да бъдат преосвидетелствани. Това предвиждат проектите на новата Наредба за медицинската експертиза и новият Правилник за устройството и организацията на работа на органите на медицинската експертиза и регионалните картотеки. Целта на промените е да се съкрати срокът за получаване на медицинска експертиза и да се увеличи контролът над издаването й. Проектите са разработени от експерти на Министерството на здравеопазването, Националната експертна лекарска комисия, Министерството на труда и социалната политика, Националният осигурителен институт, Националната здравноосигурителна каса, регионалните центрове по здравеопазване и представители на неправителствени организации на хората с увреждания. Промените предвиждат да се съкрати и срокът за получаване на експертните решения на ТЕЛК и НЕЛК. Това ще стане чрез пренасочването на част от пациентите към новите органи на медицинската експертиза – детските експертни лекарски комисии – ДЕЛК. Те се разкриват към многопрофилните болници в областните градове и София. 

Експертизата на вида и степента на увреждане на децата до 16-годишна възраст се извършва от детски експертни лекарски комисии (ДЕЛК) и НЕЛК с участието на специалисти по детски болести. Детските експертни лекарски комисии се откриват и закриват от директора на РЦЗ съгласувано с министъра на здравеопазването към  многопрофилните болници за активно лечение в областните градове, в които има открити структурни звена по детски болести. В съставите на ДЕЛК могат да работят лекари с призната специалност “детски болести” и с не по-малко от 10 години трудов стаж по специалността. С предимство в състава на ДЕЛК се включват лекари с втора призната специалност (“неврология”, “ортопедия и травматология”, “психиатрия” и др.) или с допълнителна квалификация в областта на определена специалност в системата на здравеопазването.

Киселото мляко - по БДС. Родният стандарт изисква да е без сгъстители и подобрители

Стандартът за производство на истинско българско кисело мляко вече е разписан и влезе в сила след публикуването му в бюлетина на Института по стандартизация. Според новите правила, за да се казва българско кисело мляко, продуктът трябва да е произведен от свежо сурово мляко и да не съдържа сгъстители, подобрители и други добавки. Стандартът няма да е задължителен, но само продуктите, които са съобразени с него, ще могат да включат думата "български" в името си, каза д-р Венцислава Тасева от Дирекция "Безопасност на храните" в Земеделското министерство. Продуктите, произведени по БДС, ще се казват "Българско кисело мляко", "Българско сирене", "Български кашкавал". Киселите млека, кашкавали и сирена, които са от мляко, те също ще могат да запазят това наименование, но примерно, те ще се казват кисело мляко "Стара планина" или друго име, което е решил собственикът да сложи на своя продукт. За да произвеждат българско кисело мляко фирмите трябва да се регистрират в патентното ведомство. Регистрацията струва 300 лева и може да отнеме минимум една седмица ако всички документи са изрядни. Новият стандарт не би трябвало да доведе до вдигане на цените, смятат браншовите организации на млекопреработвателите. За сега няма лаборатория, която може да контролира съдържанието на сухо мляко в продукта, но тя беше  създадена до влизане на стандарта в сила.

Скоро ще бъдат изготвени и стандартите за местни продукти и хлебни произведения. Преди те да станат факт обаче качеството на производството им ще бъде регламентирано със заповеди от националната ветеринарно-медицинска служба, както се случи с млечните продукти.

Четвърти национален фестивал на хората с увреждания се проведе на 3-4 юли 2010 в Перник. Близо 900 са участниците във фестивала от клубове в цялата страна, които се представиха на  сцената в Перник с музикални, танцови и певчески изпълнения. Сред тях са и гостуващи  формации на инвалиди от Сърбия и Македония, както и групи на деца от специализирани  институции.
Четвъртият национален фестивал на хората с увреждания се провежда под егидата на кмета на  Перник Росица Янакиева, която откри двудневната проява. Гости на церемонията бяха депутати и  дипломати от посолствата на Русия и Гърция, както и директорът на Агенцията за хора с  увреждания Минчо Коралски. Фестивалът, който се организира от дружеството на инвалидите  „Силен дух" в кв. „Църква" и Съюза на хората с увреждания в България е с конкурсен характер.  Фестивалът е вече традиция и се утвърждава като необходимо и очаквано събитие, подчертаха  организаторите. Тази година в двата фестивални дни се изявиха над 50 групи от Радомир,  Карлово, София, Айтос, Габрово, Берковица, Угърчин, Струмица-Македония, Бараково, Бутан,  Гложене, Козлодуй, Боровци, Гулянци, Никопол, Хасково. Изпълненията им оценяваха компетентно  жури, в което участват популярните български изпълнители Мими Иванова и Развигор Попов.  Подобни инициативи са много важни, защото правят живота на хората с увреждания пълноценен и  емоционален, споделиха участниците в проявата. През август предстои фестивал на индивидуални изпълнители в Поморие.
По информация на Минчо Коралски около 800 000-900 000 са хората с увреждания в България.  Сред целите на ръководената от него агенция е създаването на регистър на инвалидите.  Най-големия проблем на тези хора, след здравето, остава липсата на интеграция на трудовия  пазар. 95% от инвалидите в трудоспособна възраст са безработни.

„Травиата- на плевенска сцена
Оперно-филхармоничното дружество – Русе, бе избраният от Община Плевен изпълнител на  организацията и реализацията на оперния спектакъл „Травиата” от Джузепе Верди след проведена  втора обществена поръчка. Първата процедура със същия предмет бе проведена в началото на м.  май, като поканени за участие бяха Оперно-филхармоничното дружество /ОФД/ Пловдив,  Държавната опера в Стара Загора, Плевенската филхармония и „Театро  Лирико” София. На  поканата се отзоваха първите три културни институции. Процедурата бе прекратена след  изготвено становище от отдел „Правно и нормативно обслужване”, според което писмото,  изпратено от Филхармония с открита сцена „Хр. Бръмбаров” Плевен, не представлява оферта, не.  отговаря на изискванията на Наредбата за възлагане на малки обществени поръчки. Впоследствие  бе обявена втора обществена поръчка със същия предмет. На 18 май покани за участие  /изпратени на електронен адрес и с обратна разписка по пощата/ бяха  отправени до:  Софийската опера и балет, ОФД – Варна, ОФД – Русе, ОФД – Пловдив, Плевенската филхармония с  открита сцена и Държавната опера – Стара Загора. Поканата до Плевенска филхармония е с  изходящ № ОК – 91-00-24/18.05. 2010 год. Всички поканени изпратиха отговори – с оферта за  участие или за отказ поради ангажираност. Единствено от Плевенска филхармония в определения  срок – 27 май, не постъпи абсолютно никакъв отговор. На 28 май определената комисия от  Община Плевен разгледа постъпилите три оферти – на Софийската опера и балет, ОФД-Русе и  Държавната опера – Стара Загора, и класира за изпълнител по критерий най-ниска цена ОФД –  Русе. Плевенските любители на оперното изкуство имаха удоволствието да гледат „Травиата” на  23 юни т.г. от 19.00 часа в ДКТ „Иван Радоев”. Идеята за постановката и финансирането са на  Община Плевен.
Представлението е на Оперно-филхармоничното дружество - Русе, с участието на Общинския  хор „Гена Димитрова". Диригент е Найден Тодоров, режисьор - Георги Димитров. Сценографията и  костюмите са дело на Иван Попов. В ролята на Виолета Валери плевенската публика видя Мария  Цветкова, на Алфред Жермон - Петър Костов, на Жорж Жермон - Владимир Попов и др.
Входът бе свободен.
Жлъчно-каменна болест
Определение 
Холелитиазата представлява заболяване на обмяната на веществата, при което в жлъчните пътища и жлъчния мехур се образуват камъни. В зависимост от състава им те се делят на холестеролови, пигментни и смесени. Заболяването е по-често у лица с наднормено тегло, с уседнал начин на живот, у диабетици, у жени, приемащи противозачатъчни средства. Наблюдава се наследствена обремененост. Жените боледуват по-често от мъжете в съотношение 3,5:1.
Клинична картина Болестта протича под няколко форми. При латентната форма оплаквания липсват и жлъчни камъни се откриват случайно, по друг повод. При язвената форма се появяват тежест и болка в дясното подребрие, особенно след консумиране на тлъста храна, яйца. Типична е жлъчно-каменната колика, която има пристъпен характер. Коликата се манифестира със силна болка в дясното подребрие, гадене, често придружено с повръщания. 
Болните се оплакват от сухота в устата и силна жажда. Жлъната колика настъпва по най-различен повод - консумиране на тлъста храна, шоколад, злоупотреба с алкохол, след психоемоционален стрес, пътуване. Болковата криза продължава от половин до четири часа, рядко повече и преминава спонтанно или след лечение. Нерядко настъпват усложнения - възпаление на жлъчния мехур и жлъчните пътища, запушване на мехура или жлъчните пътища от камък, пробив на мехурната стена и развитие на билиарен перитонит и други. 

Лечението на жлъната колика е консервативно. Прилагат се болкоуспокояващи средства, спазмолитици, поемане на топли течности. След преминаване на коликата се назначава подходящ щадящ диетичен режим, с изключване на тлъсти ястия и меса, запържени храни, яйца, пикантни подправки, газирани напитки, шоколад, сладолед. 
Препоръчват се постни меса, продукти от млечен произход, мазнини от растителен произход, въглехидрати, плодове, зеленчуци. При наслагване на инфекция се прилагат антибактериални препарати (антибиотици и химиотерапевтици). При запушване на жлъчни пътища и обтурационна жълтеница, при пробив на мехурната стена и други усложнения от хирургично естество по показание се прибягва до оперативно лечение. 

Прогнозата е сериозна, особенно при настъпили усложнения. След успешна операция прогнозата се подобрява. 
Профилактиката се състои в отбягване на предразполагащи фактори от хранително и друго естество, особено при обременени лица. Това е наложително, тъй като холелитиазата представлява предраково състояние у почти 34% от заболяванията след 50-годишна възраст.
Съставители: инж. Румен Петков 

За контакти: тел. 064/835852

